
DR 30.11.2011  

 
147 

Ini menyebabkan perhimpunan tidak boleh diadakan di mana-mana pun. 
Tempat larangan ditakrifkan sebagai tempat atau kawasan yang diisytiharkan sebagai 
kawasan atau tempat larangan di bawah Akta Kawasan Larangan dan Tempat 
Larangan 1959 [Akta 298] khususnya seksyen 4, dan seksyen 5 [Akta 298] dan tempat-
tempat yang disenaraikan di bawah Jadual Pertama.   

Berdasarkan peruntukan Akta 298, maka adalah wajar dimasukkan tempat 
larangan dan kawasan larangan ke dalam takrif tempat larangan bagi perhimpunan. 
Pergerakan dan kelakuan seseorang dan tempat dan kawasan ini perlu dikawal agar 
tidak mengakibatkan perkara-perkara yang tidak diingini. Rasional peruntukan ini ialah 
bagi memastikan perhimpunan yang ingin diadakan tidak memberi kesan mudarat 
kepada tempat larangan. Bagi tempat-tempat yang dinyatakan dalam Jadual Pertama, 
tempat-tempat tersebut dimasukkan dengan mengambil kira sensitiviti dan kepentingan 
tempat-tempat tersebut.   

Yang Berhormat Tumpat juga bertanya berkenaan dengan apakah perbezaan 
rejim di bawah Rang Undang-undang Perhimpunan Aman dengan seksyen 27, Akta 
Polis 1997. Seksyen 27, Akta Polis 1997 mengehendaki lesen dipohon terlebih dahulu 
daripada pegawai yang menjaga daerah polis sebelum mengadakan perhimpunan. 
Polis mempunyai kuasa untuk enggan memberikan lesen dan mempunyai kuasa untuk 
membatalkan lesen atas sebab-sebab keselamatan dan mengganggu keamanan 
dengan izin, the interest of the security of Malaysia dan disturbance of the peace. Polis 
juga mempunyai kuasa untuk enggan memberikan lesen kepada organisasi yang tidak 
berdaftar atau diiktiraf selainnya di bawah mana-mana undang-undang di Malaysia.   

Permohonan untuk lesen perlu dibuat oleh organisasi atau secara bersesama 
oleh tiga orang atau lebih. Polis juga mempunyai kuasa untuk tidak membenarkan 
lesen sekiranya permohonan untuk perhimpunan dibuat oleh individu sedangkan 
perhimpunan itu adalah bagi pihak organisasi. Di bawah seksyen 27, Akta Polis 1967 
juga, polis mempunyai kuasa untuk menghentikan perhimpunan jika tiada lesen 
dikeluarkan atau lesen telah dibatalkan atau jika penganjur melanggar mana-mana 
syarat yang ditetapkan dalam lesen. Polis mempunyai kuasa untuk mengeluarkan 
arahan untuk menyuraikan perhimpunan yang tidak mempunyai lesen dan mempunyai 
kuasa untuk menahan tanpa waran.   

■2250 

Di bawah seksyen 27 Akta Polis juga terdapat hukuman pemenjaraan. Di 
bawah Rang Undang-undang Perhimpunan Aman 2011, tiada keperluan untuk 
memperoleh lesen sebelum mengadakan perhimpunan. Penganjur perhimpunan hanya 
perlu memaklumkan mengenai perhimpunan. Pihak polis tidak mempunyai kuasa untuk 
mengatakan tidak terhadap mana-mana perhimpunan yang diadakan.  

Ia hanya boleh mengenakan sekatan-sekatan dan syarat-syarat. Terdapat 
juga pengecualian daripada memaklumkan iaitu apabila perhimpunan itu merupakan 
perhimpunan yang diadakan di tempat perhimpunan yang ditetapkan dan perhimpunan 
yang dinyatakan dalam jadual ketiga iaitu perhimpunan keagamaan, pengebumian, 
perkahwinan, perhimpunan keluarga dan selainnya. 

Di bawah Rang Undang-undang Perhimpunan Aman 2011, pihak polis boleh 
menahan tanpa waran dan mengeluarkan arahan supaya perhimpunan itu bersurai 
dalam keadaan tertentu sahaja. Bukan seperti di bawah seksyen 27 sedia ada iaitu 
menangkap tanpa waran atau mengarahkan penyuraian perhimpunan yang diadakan 
tanpa lesen. Jadi di bawah Rang Undang-undang Perhimpunan Aman juga tiada 
hukuman pemenjaraan. Itu perbezaan dia. Jadi kalau sebagai contohnya, kalau Akta 
Polis ini dahulu apabila polis bagi permit, bila polis ada, polis akan melihat kepada 
orang yang berhimpun untuk melihat apa-apa syarat yang telah diberikan sekiranya ada 
melakukan kesalahan atau melakukan kesilapan tidak mengikut syarat, ditangkap. 
Akan tetapi di bawah perhimpunan aman ini, polis tidak tengok dekat orang yang 
berhimpun. Polis akan tengok di sebelah sana pula kerana ini sudah sah. Mengelak 
daripada orang lain untuk memprovokasi perhimpunan yang dibenarkan. Jadi itu 
sebagai visuallah, perbezaan di antara Akta Polis seksyen 27, dengan Undang-undang 
Perhimpunan Aman 2011.  

Yang Berhormat Tumpat mencadangkan supaya orientasi diberikan kepada 
polis bagi mengendalikan perhimpunan awam. Latihan dalam perkhidmatan selalu 
diberikan kepada anggota dan pegawai PDRM berhubung pengendalian sesuatu 
perhimpunan.  



147. Ini menyebabkan perhimpunan tidak boleh diadakan di mana-mana pun. Tempat larangan ditakrifkan sebagai tempat atau kawasan yang diisytiharkan sebagai kawasan atau tempat larangan di bawah Akta Kawasan Larangan dan Tempat Larangan 1959 [Akta 298] khususnya seksyen 4, dan seksyen 5 [Akta 298] dan tempat- tempat yang disenaraikan di bawah Jadual Pertama. Berdasarkan peruntukan Akta 298, maka adalah wajar dimasukkan tempat larangan dan kawasan larangan ke dalam takrif tempat larangan bagi perhimpunan. Pergerakan dan kelakuan seseorang dan tempat dan kawasan ini perlu dikawal agar tidak mengakibatkan perkara-perkara yang tidak diingini. Rasional peruntukan ini ialah bagi memastikan perhimpunan yang ingin diadakan tidak memberi kesan mudarat kepada tempat larangan. Bagi tempat-tempat yang dinyatakan dalam Jadual Pertama, tempat-tempat tersebut dimasukkan dengan mengambil kira sensitiviti dan kepentingan tempat-tempat tersebut. Yang Berhormat Tumpat juga bertanya berkenaan dengan apakah perbezaan rejim di bawah Rang Undang-undang Perhimpunan Aman dengan seksyen 27, Akta Polis 1997. Seksyen 27, Akta Polis 1997 mengehendaki lesen dipohon terlebih dahulu daripada pegawai yang menjaga daerah polis sebelum mengadakan perhimpunan. Polis mempunyai kuasa untuk enggan memberikan lesen dan mempunyai kuasa untuk membatalkan lesen atas sebab-sebab keselamatan dan mengganggu keamanan dengan izin, the interest of the security of Malaysia dan disturbance of the peace. Polis juga mempunyai kuasa untuk enggan memberikan lesen kepada organisasi yang tidak berdaftar atau diiktiraf selainnya di bawah mana-mana undang-undang di Malaysia. Permohonan untuk lesen perlu dibuat oleh organisasi atau secara bersesama oleh tiga orang atau lebih. Polis juga mempunyai kuasa untuk tidak membenarkan lesen sekiranya permohonan untuk perhimpunan dibuat oleh individu sedangkan perhimpunan itu adalah bagi pihak organisasi. Di bawah seksyen 27, Akta Polis 1967 juga, polis mempunyai kuasa untuk menghentikan perhimpunan jika tiada lesen dikeluarkan atau lesen telah dibatalkan atau jika penganjur melanggar mana-mana syarat yang ditetapkan dalam lesen. Polis mempunyai kuasa untuk mengeluarkan arahan untuk menyuraikan perhimpunan yang tidak mempunyai lesen dan mempunyai kuasa untuk menahan tanpa waran. #2250. Di bawah seksyen 27 Akta Polis juga terdapat hukuman pemenjaraan. Di bawah Rang Undang-undang Perhimpunan Aman 2011, tiada keperluan untuk memperoleh lesen sebelum mengadakan perhimpunan. Penganjur perhimpunan hanya perlu memaklumkan mengenai perhimpunan. Pihak polis tidak mempunyai kuasa untuk mengatakan tidak terhadap mana-mana perhimpunan yang diadakan. Ia hanya boleh mengenakan sekatan-sekatan dan syarat-syarat. Terdapat juga pengecualian daripada memaklumkan iaitu apabila perhimpunan itu merupakan perhimpunan yang diadakan di tempat perhimpunan yang ditetapkan dan perhimpunan yang dinyatakan dalam jadual ketiga iaitu perhimpunan keagamaan, pengebumian, perkahwinan, perhimpunan keluarga dan selainnya. Di bawah Rang Undang-undang Perhimpunan Aman 2011, pihak polis boleh menahan tanpa waran dan mengeluarkan arahan supaya perhimpunan itu bersurai dalam keadaan tertentu sahaja. Bukan seperti di bawah seksyen 27 sedia ada iaitu menangkap tanpa waran atau mengarahkan penyuraian perhimpunan yang diadakan tanpa lesen. Jadi di bawah Rang Undang-undang Perhimpunan Aman juga tiada hukuman pemenjaraan. Itu perbezaan dia. Jadi kalau sebagai contohnya, kalau Akta Polis ini dahulu apabila polis bagi permit, bila polis ada, polis akan melihat kepada orang yang berhimpun untuk melihat apa-apa syarat yang telah diberikan sekiranya ada melakukan kesalahan atau melakukan kesilapan tidak mengikut syarat, ditangkap. Akan tetapi di bawah perhimpunan aman ini, polis tidak tengok dekat orang yang berhimpun. Polis akan tengok di sebelah sana pula kerana ini sudah sah. Mengelak daripada orang lain untuk memprovokasi perhimpunan yang dibenarkan. Jadi itu sebagai visuallah, perbezaan di antara Akta Polis seksyen 27, dengan Undang-undang Perhimpunan Aman 2011. Yang Berhormat Tumpat mencadangkan supaya orientasi diberikan kepada polis bagi mengendalikan perhimpunan awam. Latihan dalam perkhidmatan selalu diberikan kepada anggota dan pegawai PDRM berhubung pengendalian sesuatu perhimpunan.